**Gesztelyi Tamás**

**BTLA812OMA Görög-római mitológia**

Az előadás célja az antik kultúrában meghatározó szerepet játszó istenvilág, mítoszok, hőstörténetek megismertetése, ami nélkülözhetetlen feltétel a kor irodalmi és képzőművészeti alkotásainak megértéséhez.

A mítosz fogalma, eredete, fejlődése és jelentősége az emberi civilizáció kialakulásában. Vallás és mítosz viszonya. A mitológia irodalmi, képzőművészeti és régészeti forrásai, kutatásának módszerei és irányzatai.

A világ keletkezése (kozmogónia) és az istenek születése (theogónia): Titánok, Gigasok. Az olymposi rend kialakulása: a 12 olymposi isten, Hadés-Persephoné, Dionysos, Héraklés. Az említett istenek feladatkörei és legfontosabb mítoszai. A róluk szóló leírások (Hésiodos, Ovidius, Apollodóros), leggyakoribb görög és latin jelzőik; ábrázolási típusaik és jellemző attribútumaik.

Thébai és trójai mondakör: a fontosabb hősök és események, a róluk szóló irodalmi művek és képzőművészeti alkotások.

Az antik mitológia hatása a kereszténységre, az európai irodalomra és képzőművészetre.

Ajánlott irodalom

Richard Buxton: A görög mitológia világa. Bp. 2004.

Malcolm Day: A klasszikus mitológia 100 alakja. Bp. 2007.

Kerényi Károly: Görög mitológia. Bp. 1977

G. S. Kirk: A mítosz. Holnap Kiadó, Bp. 1993.

Trencsényi Waldapfel Imre: Mitológia. Bp. 1974.